**Dyddiad cyhoeddi:** 15 Ionawr 2024

**Cais Rhyddid Gwybodaeth** 287/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Ar gyfer y flwyddyn ddiwethaf, allwch chi roi rhestr o’r amseroedd gadael rhwng dydd Llun a dydd Gwener ar gyfer y trên cyntaf o Faesteg i orsaf Caerdydd Canolog.**
2. **I gyd-fynd â’r wybodaeth honno, hoffwn wybod hefyd beth yw’r amcangyfrif o nifer y teithwyr sy’n cael eu cludo rhwng Maesteg a Chaerdydd am yr un cyfnod.**
3. **Hoffwn hefyd wybod nifer y cerbydau a chapasiti teithwyr y trenau hyn sy’n rhedeg ar bob diwrnod am yr un cyfnod uchod.**
4. **Yn olaf, hoffwn wybod am unrhyw wybodaeth sy’n ymwneud â phenderfyniadau ynghylch pam mai dim ond eich trenau hynaf sy’n cael eu defnyddio yn ystod y rheilffordd brysur hon rhwng Caerdydd a Maesteg, ac nid y trenau newydd sbon sydd gennych ar waith o amgylch ardal Caerdydd.**

**YMATEB**

Cwestiwn 1 a 3

Mae ffeil wedi’i hatodi sy’n cynnwys yr amseroedd rhedeg yn erbyn yr amser arfaethedig/amser gweithio, gyda’r ffurf a nifer y cerbydau trên.

Cwestiwn 2

Gweler yr wybodaeth yn y tabl isod. Mae hyn yn cynnwys 01/01/23-31/12/23.

|  |  |  |
| --- | --- | --- |
|  | Cyfanswm y Teithiau | Nifer y Diwrnod ar Gyfartaledd |
| Dydd Llun | 103,197  | 2,023  |
| Dydd Mawrth | 105,097  | 2,102  |
| Dydd Mercher | 104,886  | 2,057  |
| Dydd Iau | 104,430  | 2,008  |
| Dydd Gwener | 126,910  | 2,488  |
| Dydd Sadwrn | 149,592  | 2,933  |
| Dydd Sul | 36,031  | 680  |

Cwestiwn 4

Ar hyn o bryd mae TrC yn disgwyl y bydd y trenau Class 197 newydd yn barod i redeg ar lwybr Maesteg ym mis Chwefror 2024 a bydd yn dechrau cymryd gwasanaethau drosodd o’r fflydoedd hŷn yn ystod y mis hwnnw. Yn y pen draw, bydd yr holl wasanaethau i Faesteg yn cael eu gweithredu gan y trenau Class 197

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".